CHO พุ่งเฉียด 10% จับตารายได้สิ้นปีโตทะลัก! หลังรับเงินค่าส่งมอบเมล์ NGV ล็อต 2
CHO พุ่งเฉียด 10% จับตารายได้สิ้นปีโตทะลัก! หลังรับเงินค่าส่งมอบเมล์ NGV ล็อต 2 ล่าสุด ณ เวลา 10.19 น. อยู่ที่ระดับ 1.55 บาท ปรับตัวขึ้น 0.14 บาท หรือ 9.93% สูงสุดที่ระดับ 1.56 บาท ต่ำสุดที่ระดับ 1.44 บาท ด้วยมูลค่าซื้อขาย 14.36  ล้านบาท
11 ธ.ค. 2561

ผู้สื่อข่าวรายงานว่า ราคาหุ้นบริษัท ช ทวี จำกัด (มหาชน) หรือ CHO ล่าสุด ณ เวลา 10.19 น. อยู่ที่ระดับ 1.55 บาท ปรับตัวขึ้น 0.14 บาท หรือ 9.93% สูงสุดที่ระดับ 1.56 บาท ต่ำสุดที่ระดับ 1.44 บาท ด้วยมูลค่าซื้อขาย 14.36  ล้านบาท

โดยราคาหุ้น CHO แจ้งว่า ในนามกลุ่มร่วมทำงาน บริษัท สแกน อินเตอร์ จำกัด (มหาชน) หรือ SCN -CHO ได้รับสัญญาซื้อขายและจ้างซ่อมแซมบำรุงรักษารถโดยสารปรับอากาศใช้เชื้อเพลิงก๊าซธรรมชาติ (NGV) จำนวน 489 คัน กับองค์การขนส่งมวลชนกรุงเทพ (ขสมก.) โดยเมื่อวันที่ 27 พฤศจิกายน 2561 ทั้งนี้ CHO ในนาม”กลุ่มร่วมทำงาน SCN-CHO” ได้ดำเนินการ ส่งมอบรถโดยสารปรับอากาศใช้เชื้อเพลิง NGV รอบที่ 2 จำนวน 100 คันแล้ว และเมื่อวันที่ 7 ธันวาคม 2561 ขสมก. ได้เรียกให้ CHO เข้ารับเช็คชำระค่ารถจำนวน 100 คัน รอบที่ 2 ที่ส่งมอบ โดย CHO ในนาม “กลุ่มร่วมทำงาน SCN-CHO” ได้รับและฝากเข้าบัญชีธนาคารของกลุ่มร่วมทำงาน SCN-CHO เรียบร้อยแล้ว
ทั้งนี้ มูลค่าจากการโอนรถรอบที่ 2 จำนวน 100 คันแรกคิดเป็นประมาณ 300 ล้านบาท